**भारत सरकार**

मानव संसाधन विकास मंत्रालय

उच्चतर शिक्षा विभाग

**राज्‍य सभा**

अतारांकित प्रश्‍न संख्‍या: 1676

उत्‍तर देने की तारीख: 27.12.2018

**परीक्षा अभ्यास केन्द्र**

**1676. डा॰ शशिकला पुष्पा रामास्वामीः**

क्या मानव संसाधन विकास मंत्री यह बताने की कृपा करेंगे किः

(क) क्या सरकार ने देश भर में 3400 से अधिक परीक्षा अभ्यास केन्द्रों (टीपीसी) के नेटवर्क का शुभारंभ किया है;

(ख) यदि हां, तो तत्संबंधी ब्यौरा क्या है और इन केन्द्रों का शुभारंभ किस प्रयोजन हेतु किया गया है;

(ग) क्या तमिलनाडु में ऐसा कोई केन्द्र खोला गया है;

(घ) यदि हां, तो केन्द्रों का जिला-वार ब्यौरा क्या है; और

(ङ) यदि नहीं, तो इसके क्या कारण हैं?

**उत्तर**

**मानव संसाधन विकास मंत्रालय में राज्‍य मंत्री**

**(डॉ. सत्यपाल सिंह)**

(क) से (ड.): महत्वाकांक्षिओं,   विशेषकर ग्रामीण क्षेत्रों के महत्वाकाक्षियों को कंप्यूटर आधारित परीक्षा से परिचित करवाने के लिए राष्ट्रीय परीक्षण एजेंसी (एनटीए)  ने पूरे देश में स्कूलों/इंजीनियरिंग कॉलेजों में 3,400 से भी ज्यादा परीक्षा अभ्यास केंद्रों (टीपीसी) का देशव्यापी नेटवर्क स्थापित किया है। इनमें से, अरियालुर और पेराम्बालुर  में एक-एक, तिरुवरूर, थेनी, नागापट्टिनम तथा गुड़ालुरू में दो-दो, डिंडिगुल, करूर और नीलगिरी में 3-3, मदुरै, तंजावुर, रामनाथपुरम, पुद्दुकोटै और धर्मपुरी में 5-5,  तिरुनवेली, शिवगंगा, कन्याकुमारी और थोतुकुडी में 6-6, विलुपुरम, तिरुवनमलै, तिरुपुर और कृष्णागिरी में 7-7, वेल्लुर और विरूथनगर में 8-8, इरोड में 11, सेलम में 14,  तिरुवल्लूर में 15, चेन्नई में 20, तिरुचिरापल्ली में 21, नमाकल में 24, कोयंबटूर में 29 तथा कांचीपुरम में 30 टीपीसी सहित 276 टीपीसी तमिलनाडु राज्य में हैं।

**\*\*\*\*\***